Tijorat banklarining likvidliligini boshqarishga qoʻyiladigan talablar toʻgʻrisidagi nizomga oʻzgartirish va qoʻshimchalar kiritish haqida
(resolution, 2020-02-25)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Markaziy banki boshqaruvi qaror qiladi: 1. Oʻzbekiston Respublikasi Markaziy banki boshqaruvining 2015-yil 22-iyuldagi 19/14-son qarori (roʻyxat raqami 2709, 2015-yil 13-avgust) (Oʻzbekiston Respublikasi qonun hujjatlari toʻplami, 2015-y., 32-son, 437-modda) bilan tasdiqlangan Tijorat banklarining likvidliligini boshqarishga qoʻyiladigan talablar toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror 2020-yilning 1-martidan eʼtiboran kuchga kiradi. 1. 1-band quyidagi mazmundagi xatboshi bilan toʻldirilsin: “kredit ajratish boʻyicha shartli majburiyat — kredit shartnomasida bankning kredit ajratish boʻyicha majburiyati kreditni moliyalashtirish uchun resurs mablagʻlari bankka tushgandan soʻng yuzaga kelishi sharti mavjud boʻlgan, lekin hisobot sanasiga bu shart bajarilmagan majburiyat.”. 2. 3-band quyidagi tahrirda bayon etilsin: “3. Yuqori likvidli aktivlarga quyidagilar kiradi: naqd pullar; Oʻzbekiston Respublikasi Hukumati va Markaziy bankning qimmatli qogʻozlari; bankning Markaziy bankda ochilgan hisobvaraqlaridagi mablagʻlari, bundan Markaziy bankning majburiy zaxira hisobvaragʻidagi mablagʻlar mustasno; tavakkalchilik darajasi past boʻlgan mamlakatlar hukumatlari va Markaziy banklari tomonidan chiqarilgan qimmatli qogʻozlar, shuningdek bu mamlakatlar hukumatlari va Markaziy banklariga boshqa moliyaviy talablar; tavakkalchilik darajasi past boʻlgan mamlakatlardagi “Standard & Poor`s”, “Fitch Ratings” va “Moody`s Investors Service” kompaniyalarining investitsion reyting darajasidan yoki Markaziy bank tomonidan tan olinadigan boshqa reyting kompaniyalarining ushbu reyting darajasiga teng boʻlgan reyting baholariga ega banklarda chet el valyutasida ochilgan vakillik hisobvaragʻidagi mablagʻlar va overnayt (kunlik) banklararo depozitlar; “Standard & Poor`s”, “Fitch Ratings” va “Moody`s Investors Service” kompaniyalaridan birining “V-”/“V3” yoki Markaziy bank tomonidan tan olinadigan boshqa reyting kompaniyalarining ushbu reyting darajasidan kam boʻlmagan reyting baholariga ega mahalliy banklarda chet el valyutasida ochilgan vakillik hisobvaragʻidagi mablagʻlar; Xalqaro valyuta fondi, Jahon banki guruhi (Xalqaro tiklanish va taraqqiyot banki, Xalqaro moliya korporatsiyasi, Xalqaro investitsiyalarni kafolatlash agentligi, Xalqaro taraqqiyot assotsiatsiyasi) hamda Osiyo taraqqiyot banki, Osiyo infrastruktura investitsiya banki, Yevropa tiklanish va taraqqiyot banki, Yevropa investitsiya banki, Yevropa investitsiya jamgʻarmasi, Islom taraqqiyot banki va Yevropa Kengashining taraqqiyot banki tomonidan chiqarilgan qimmatli qogʻozlar.”. 3. 36 va 431-bandlar oʻz kuchini yoʻqotgan deb topilsin. 4. 43-band quyidagi tahrirda bayon etilsin: “43. Banklar majburiyatlarining oʻz vaqtida va toʻliq bajarilishini taʼminlash maqsadida lahzali likvidlilik, likvidlilikni qoplash, sof barqaror moliyalashtirish va yuqori likvidli aktivlarining jami aktivlardagi ulushiga oʻrnatilgan meʼyorlarni bajarishlari lozim.”. 5. 432-bandning uchinchi xatboshisidagi “10 foizdan” degan soʻzlar “25 foizdan” degan soʻzlar bilan almashtirilsin. 6. Quyidagi mazmundagi 521-band bilan toʻldirilsin: “521. 2020-yil 1-iyundan boshlab banklarning yuqori likvidli aktivlari jami aktivlardagi ulushi kun oxiriga 10 foiz miqdoridan kam boʻlmasligi lozim.”. 7. 55-bandning beshinchi xatboshisi quyidagi tahrirda bayon etilsin: “balansdan tashqari moddalarning 15 foizi, bundan depozit bilan taʼminlangan akkreditivlar va kafolatlar hamda kredit ajratish boʻyicha shartli majburiyatlar mustasno.”.